CELEX: 62017CN0687
Language: ro
Date: 2017-12-07 00:00:00
Title: Cauza C-687/17 P: Recurs introdus la 7 decembrie 2017 de Aanbestedingskalender BV, Negometrix BV, CTM Solution BV, Stillpoint Applications BV, Huisinga Beheer BV împotriva Hotărârii Tribunalului (Camera a șaptea) din 28 septembrie 2017 în cauza T-138/15, Aanbestedingskalender BV și alții/Comisia Europeană

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/7
            
         Recurs introdus la 7 decembrie 2017 de Aanbestedingskalender BV, Negometrix BV, CTM Solution BV, Stillpoint Applications BV, Huisinga Beheer BV împotriva Hotărârii Tribunalului (Camera a șaptea) din 28 septembrie 2017 în cauza T-138/15, Aanbestedingskalender BV și alții/Comisia Europeană
   (Cauza C-687/17 P)
   (2018/C 094/08)
   Limba de procedură: engleza
   
      Părțile
   
   
      Recurente: Aanbestedingskalender BV, Negometrix BV, CTM Solution BV, Stillpoint Applications BV, Huisinga Beheer BV (reprezentanți: C. T. Dekker, L. Fiorilli, advocaten)
   
      Celelalte părți din procedură: Comisia Europeană, Regatul Țărilor de Jos, Republica Slovacă
   
      Concluziile recurentelor
   
   Recurentele solicită Curţii:
   
               —
            
            
               anularea în totalitate sau în parte a hotărârii atacate în măsura în care a fost respinsă acţiunea formulată de reclamanta din cauza T-138/15 şi, în consecinţă:
            
         
               —
            
            
               anularea deciziei în discuţie în totalitate sau în parte şi/sau
            
         
               —
            
            
               în subsidiar, anularea în totalitate sau în parte a hotărârii atacate în măsura în care a fost respinsă acţiunea formulată de reclamantele din cauza T-138/15 şi trimiterea cauzei spre rejudecare la Tribunal pentru a se pronunţa pe fond în lumina indicaţiilor pe care le va oferi Curtea,
            
         
               —
            
            
               obligarea Comisiei la plata cheltuielilor de judecată efectuate în primă instanţă şi în recurs.
            
         
      Motivele și principalele argumente
   
   Recurentele susţin că Tribunalul a săvârşit o eroare de drept, a apreciat în mod incorect situaţia de fapt relevantă şi nu a motivat în mod adecvat şi concordant hotărârea întrucât a apreciat şi a constatat că motivul de drept unic invocat de reclamantă trebuie respins şi, implicit, acţiunea trebuie respinsă în totalitate deoarece Comisia a fost îndreptăţită să constate că activităţile desfăşurate de TenderNed nu erau de natură economică şi că măsura în discuţie în prezenta cauză nu a implicat un ajutor de stat în sensul articolului 107 alineatul (1) TFUE.
   Recurentele arată că natura economică sau neeconomică a activităţilor desfăşurate de TenderNed, în special platforma sa e-procurement, nu pot fi considerate ca expresia unei singure activităţi şi că platforma e-procurement a TenderNed ar trebui considerată ca fiind de natură economică şi separabilă de puterea de stat. Recurentele susţin că Tribunalul nu a respectat jurisprudenţa Curţii în legătură cu testul privind determinarea caracterului economic sau neeconomic.